Απόσπαση μόνιμου εκπαιδευτικού στα Κέντρα Καινοτομίας
Αίτηση απόσπασης μόνιμου εκπαιδευτικού στα Κέντρα Καινοτομίας
Η υποβολή της αίτησης απόσπασης μόνιμου εκπαιδευτικού στα Κέντρα Καινοτομίας γίνεται σύμφωνα με το ΦΕΚ 3840/Β/18-07-2025. Μετά από έκδοση προκήρυξης από τον Περιφερειακό Διευθυντή Εκπαίδευσης, η οποία αναρτάται στην ιστοσελίδα στην ιστοσελίδα της Περιφερειακής Διεύθυνσης Εκπαίδευσης, καλούνται οι ενδιαφερόμενοι εκπαιδευτικοί που έχουν οργανική θέση εντός της οικείας Περιφερειακής Διεύθυνσης Εκπαίδευσης και έχουν τα νόμιμα προσόντα και επιθυμούν να συμμετάσχουν στη διαδικασία επιλογής μελών των Π.Ο. των Κ.Κ., να υποβάλουν αίτηση στη Διεύθυνση Πρωτοβάθμιας ή Δευτεροβάθμιας Εκπαίδευσης όπου έχουν οργανική θέση, εντός της προθεσμίας που προβλέπεται στη σχετική προκήρυξη και η οποία δεν μπορεί να είναι μικρότερη των δέκα (10) ημερών. Με την αίτηση υποψηφιότητας ο υποψήφιος εκδηλώνει ενδιαφέρον για συμμετοχή στη διαδικασία επιλογής. Οι υποψήφιοι για τις θέσεις των μελών των Π.Ο. των Κ.Κ. μπορούν να υποβάλουν αίτηση για τα Κ.Κ. μίας μόνο Περιφερειακής Διεύθυνσης Εκπαίδευσης. Οι αιτήσεις συνοδεύονται από φάκελο υποψηφιότητας στον οποίο εμπεριέχονται όλα τα απαραίτητα δικαιολογητικά για την απόδειξη των τυπικών προσόντων των υποψηφίων
Κατάθεση από τον αιτούντα (δια ζώσης ή ταχυδρομικά)
Υποψήφιοι για τις θέσεις των μελών της Π.Ο. των Κ.Κ. μπορούν να είναι μόνιμοι εκπαιδευτικοί με διδακτική υπηρεσία οκτώ (8) τουλάχιστον ετών στην πρωτοβάθμια ή/και δευτεροβάθμια εκπαίδευση, εκ των οποίων τέσσερα (4) τουλάχιστον έτη έχουν διανυθεί στην οικεία βαθμίδα εκπαίδευσης.
Δεν έχουν δικαίωμα συμμετοχής στη διαδικασία επιλογής όσοι εκπαιδευτικοί κατέχουν θέση στελέχους της εκπαίδευσης, όσοι τελούν σε εκπαιδευτική άδεια, καθώς και όσοι αποχωρούν υποχρεωτικά από την υπηρεσία λόγω συνταξιοδότησης κατά τη διάρκεια της τετραετούς θητείας.
Τα τυπικά προσόντα πρέπει να συντρέχουν κατά την ημερομηνία λήξης της προθεσμίας υποβολής των αιτήσεων υποψηφιοτήτων. Οι ιδιότητες της παρ. 2 δεν πρέπει να συντρέχουν τόσο κατά τον χρόνο λήξης της προθεσμίας υποβολής των αιτήσεων υποψηφιότητας, όσο και κατά τον χρόνο τοποθέτησης σύμφωνα με το άρθρο 26 της παρούσας.
Η διαδικασία αφορά στην στελέχωση των Κέντρων Καινοτομίας από τις Περιφερειακές Διευθύνσεις Εκπαίδευσης. Η διαδικασία απευθύνεται στους μόνιμους εκπαιδευτικούς οι οποίοι επιθυμούν να στελεχώσουν τα νέο ιδρυθέντα Κέντρα Καινοτομίας για 4 χρόνια.
Αντίγραφα τίτλων σπουδών και επιμόρφωσης
Αποδεικτικά συγγραφικού έργου και εισηγήσεων σε συνέδρια
Βεβαιώσεις ή υπηρεσιακά έγγραφα που αφορούν στο διδακτικό-επιμορφωτικό έργο
Υπεύθυνη δήλωση του ν. 1599/1986 (Α΄ 75)
Όλοι οι τίτλοι σπουδών που προέρχονται από ιδρύματα ανώτατης εκπαίδευσης της αλλοδαπής, πρέπει να είναι αναγνωρισμένοι από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.)/Διαπανεπιστημιακό Κέντρο Αναγνώρισης Τίτλων Σπουδών της Αλλοδαπής (ΔΙ.Κ.Α.Τ.Σ.Α.) ή το Ινστιτούτο Τεχνολογικής Εκπαίδευσης (Ι.Τ.Ε.). Ξενόγλωσσες βεβαιώσεις ή έγγραφα πρέπει να έχουν επίσημα μεταφραστεί από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο.
Αποδεικτικά συγγραφικού έργου και εισηγήσεων σε συνέδρια, τα οποία υποβάλλονται σε ψηφιακή μορφή. Για κάθε βιβλίο αναφέρεται αντίστοιχα στο βιογραφικό σημείωμα ο Διεθνής Πρότυπος Αριθμός Βιβλίου (ISBN). Αντίτυπα του συγγραφικού έργου δεν υποβάλλονται.
Βεβαιώσεις ή υπηρεσιακά έγγραφα που αφορούν στο διδακτικό-επιμορφωτικό έργο, τη συμμετοχή σε ερευνητικά προγράμματα και στη διοικητική και διδακτική εμπειρία, τα οποία πρέπει να αναφέρουν χρόνο έναρξης και λήξης, κατά περίπτωση.
Κάθε άλλο δικαιολογητικό που κατά την κρίση του υποψηφίου μπορεί να συμβάλλει στη διαμόρφωση της κρίσης των αρμόδιων συμβουλίων περί της προσωπικότητας και της γενικής συγκρότησής του. Μετά τη λήξη της προθεσμίας υποβολής των αιτήσεων δεν γίνονται δεκτά συμπληρωματικά δικαιολογητικά.
Υπεύθυνη δήλωση του ν. 1599/1986 (Α΄ 75) με την οποία βεβαιώνεται: αα) ότι ο υποψήφιος δεν κατέχει θέση στελέχους της εκπαίδευσης, δεν τελεί σε εκπαιδευτική άδεια και δεν επίκειται η υποχρεωτική αποχώρησή του από την υπηρεσία λόγω συνταξιοδότησης κατά τη διάρκεια της τετραετούς θητείας ββ) η γνησιότητα των υποβαλλόμενων τίτλων σπουδών και λοιπών δικαιολογητικών.
Αναβάθμιση του σχολείου, ενδυνάμωση των εκπαιδευτικών και άλλες διατάξεις
Σύσταση και κατάργηση Γενικών Γραμματειών και Ειδικών Γραμματειών/ Ενιαίων διοικητικών Τομέων Υπουργείων
Σύσταση Υπουργείου και μετονομασία Υπουργείων-Σύσταση, κατάργηση και μετονομασία Γενικών και Ειδικών Γραμματειών-Μεταφορά αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων
Διορισμός Υπουργών, Αναπληρωτή Υπουργού, Υφυπουργών και Αντιπροέδρου της Κυβέρνησης
5. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), όπως παραμένει εν ισχύ δυνάμει της περ. 22 του άρθρου 119 του ν. 4622/2019 (Α΄133)
Άρθρο 24 του ν. 4270/2014 (Α’ 143) της Γενικής Διεύθυνσης Οικονομικών Υπηρεσιών του Υπουργείου Παιδείας, Θρησκευμάτων και Αθλητισμού
Στελέχωση και λειτουργία των Κέντρων Καινοτομίας.
Οι υποψήφιοι μπορούν να υποβάλουν έγγραφη ένσταση κατά των πινάκων μέσα σε τρεις (3) εργάσιμες ημέρες από την ανάρτησή τους. Οι ενστάσεις υποβάλλονται με ηλεκτρονικό ταχυδρομείο (e-mail).
Έκδοση προκήρυξης για την στελέχωση της Παιδαγωγικής Ομάδας του Κέντρου Καινοτομίας από τον Περιφερειακό Διευθυντή Εκπαίδευσης
Υποβολή αιτήσεων από τους εκπαιδευτικούς
Έκδοση πιστοποιητικών υπηρεσιακών μεταβολών
Επιλογή υποψηφίων βάσει των τυπικών προσόντων/Κατάρτιση πινάκων δεκτών και μη δεκτών υποψηφίων
Υποβολή έγγραφης ένστασης κατά των πινάκων
Αναπροσαρμογή πινάκων δεκτών και μη δεκτών υποψηφίων
Κατάρτιση προσωρινού πίνακα κατάταξης των δεκτών υποψηφίων
Ορισμός ημερομηνιών προφορικών συνεντεύξεων των υποψηφίων
Κατάρτιση οριστικού αξιολογικού πίνακα υποψηφίων
Επικύρωση & ανάρτηση οριστικού αξιολογικού πίνακα
Κατάρτιση πίνακα υποψηφίων μελών των Π.Ο. των Κ.Κ./Ορισμός προϊσταμένων
Για την επιλογή εκδίδεται προκήρυξη από τον Περιφερειακό Διευθυντή Εκπαίδευσης, τρεις (3) τουλάχιστον μήνες πριν από τη λήξη της θητείας των μελών των Π.Ο. των Κ.Κ., η οποία αναρτάται στην ιστοσελίδα της Περιφερειακής Διεύθυνσης Εκπαίδευσης. Παράλληλα, η προκήρυξη αποστέλλεται σε όλες τις σχολικές μονάδες της οικείας Περιφερειακής Διεύθυνσης Εκπαίδευσης, και κοινοποιείται στη Διεύθυνση Υποστήριξης Προγραμμάτων και Εκπαίδευσης για την Αειφορία της Γενικής Διεύθυνσης Σπουδών Πρωτοβάθμιας και Δευτεροβάθμιας Εκπαίδευσης και τη Διεύθυνση Εκπαιδευτικής Τεχνολογίας και Καινοτομίας της Γενικής Διεύθυνσης Ψηφιακών Συστημάτων, Υποδομών και Εξετάσεων του Υ.ΠΑΙ.Θ.Α. και το Ι.Τ.Υ.Ε. «Διόφαντος». Σύμφωνα με το άρθρο 27 του σχετικού ΦΕΚ, κατά την αρχική στελέχωση των Κέντρων Καινοτομίας, η προκήρυξη της παρ. 2 του άρθρου 25 για την επιλογή των μελών των Π.Ο. των Κ.Κ. εκδίδεται από τον Περιφερειακό Διευθυντή Εκπαίδευσης, το αργότερο δύο (2) μήνες από την έναρξη ισχύος της παρούσας, τηρουμένων, κατά τα λοιπά, όσων προβλέπονται στο άρθρο 25.
Με την προκήρυξη καλούνται οι ενδιαφερόμενοι εκπαιδευτικοί που έχουν οργανική θέση εντός της οικείας Περιφερειακής Διεύθυνσης Εκπαίδευσης και έχουν τα νόμιμα προσόντα και επιθυμούν να συμμετάσχουν στη διαδικασία επιλογής μελών των Π.Ο. των Κ.Κ., να υποβάλουν αίτηση στη Διεύθυνση Πρωτοβάθμιας ή Δευτεροβάθμιας Εκπαίδευσης όπου έχουν οργανική θέση, εντός της προθεσμίας που προβλέπεται στη σχετική προκήρυξη και η οποία δεν μπορεί να είναι μικρότερη των δέκα (10) ημερών. Με την αίτηση υποψηφιότητας ο υποψήφιος εκδηλώνει ενδιαφέρον για συμμετοχή στη διαδικασία επιλογής. Οι υποψήφιοι για τις θέσεις των μελών των Π.Ο. των Κ.Κ. μπορούν να υποβάλουν αίτηση για τα Κ.Κ. μίας μόνο Περιφερειακής Διεύθυνσης Εκπαίδευσης. Οι αιτήσεις συνοδεύονται από φάκελο υποψηφιότητας στον οποίο εμπεριέχονται όλα τα απαραίτητα δικαιολογητικά για την απόδειξη των τυπικών προσόντων των υποψηφίων, ομαδοποιημένα σε υποενότητες, όπως αυτές αναλύονται στο βιογραφικό σημείωμα.
Οι Διευθύνσεις Εκπαίδευσης στις οποίες υποβάλλονται οι αιτήσεις εκδίδουν πιστοποιητικό υπηρεσιακών μεταβολών στο οποίο διατυπώνουν τυχόν παρατηρήσεις σε περίπτωση που διαπιστώνονται διαφορές μεταξύ των δηλούμενων στοιχείων της αίτησης και των στοιχείων που τηρεί η υπηρεσία. Το ως άνω πιστοποιητικό διαβιβάζεται, μαζί με την αίτηση και το φάκελο υποψηφιότητας, στα αρμόδια συμβούλια. Οι αιτήσεις και οι φάκελοι υποψηφιότητας, μαζί με το πιστοποιητικό υπηρεσιακών μεταβολών, τίθενται υπόψη των αρμόδιων συμβουλίων και διατηρούνται στις Περιφερειακές Διευθύνσεις Εκπαίδευσης καθ’ όλη τη διάρκεια της θητείας των μελών των Π.Ο. των Κ.Κ.
Τα Α.Π.Υ.Σ.Π.Ε. και Α.Π.Υ.Σ.Δ.Ε., σε συνεδρίασή τους που πραγματοποιείται μέσα σε δέκα (10) ημέρες από τη λήξη της προθεσμίας υποβολής των υποψηφιοτήτων, επιλέγει τους υποψηφίους που έχουν τα τυπικά προσόντα για να γίνουν δεκτοί στη διαδικασία επιλογής και καταρτίζει τους σχετικούς πίνακες δεκτών και μη δεκτών υποψηφίων, κατά αλφαβητική σειρά, παραθέτοντας την αιτιολογία περιπτώσεων υποψηφίων που δεν γίνονται δεκτοί. Οι πίνακες αναρτώνται στην ιστοσελίδα της Περιφερειακής Διεύθυνσης Εκπαίδευσης.
Μέσα σε τρεις (3) εργάσιμες ημέρες από την παραλαβή τους, τα Α.Π.Υ.Σ.Π.Ε. και Α.Π.Υ.Σ.Δ.Ε. αποφαίνονται αιτιολογημένα για τις ενστάσεις και αναπροσαρμόζουν τους πίνακες. Κατά τα λοιπά, εφαρμόζεται το τελευταίο εδάφιο της παρ. 6.
Τα Α.Π.Υ.Σ.Π.Ε. και Α.Π.Υ.Σ.Δ.Ε., βάσει των κριτηρίων των περιπτ. α΄ έως γ΄ της παρ. 1 του άρθρου 23, καταρτίζουν προσωρινό πίνακα κατάταξης των δεκτών υποψηφίων, ο οποίος αναρτάται στην ιστοσελίδα της Περιφερειακής Διεύθυνσης Εκπαίδευσης. Οι υποψήφιοι μπορούν να υποβάλουν έγγραφη ένσταση κατά του πίνακα σύμφωνα με τις παρ. 7 και 8, οι οποίες εφαρμόζονται κατά τα λοιπά.
Ύστερα από την κρίση επί των ενστάσεων και την ανάρτηση του αναμορφωμένου προσωρινού πίνακα κατάταξης στην ιστοσελίδα της Περιφερειακής Διεύθυνσης Εκπαίδευσης, τα Α.Π.Υ.Σ.Π.Ε. και Α.Π.Υ.Σ.Δ.Ε. ορίζουν τις ημερομηνίες πρόσκλησης των υποψηφίων σε προφορική συνέντευξη. Η πρόσκληση, με τις ημερομηνίες κατά τις οποίες καλούνται οι υποψήφιοι στη συνέντευξη, αναρτάται στην ιστοσελίδα της Περιφερειακής Διεύθυνσης Εκπαίδευσης τουλάχιστον σαράντα οκτώ (48) ώρες πριν από την έναρξη της διαδικασίας.
Μετά το πέρας της συνέντευξης εκάστου υποψηφίου, κάθε μέλος των Α.Π.Υ.Σ.Π.Ε. και Α.Π.Υ.Σ.Δ.Ε. καταγράφει αιτιολογημένα τις αξιολογικές μονάδες του υποψηφίου, όπως αυτές προκύπτουν από τη διαδικασία της συνέντευξης. Τελικές αξιολογικές μονάδες για το κριτήριο της περ. δ’ της παρ. 1 του άρθρου 23 είναι ο μέσος όρος που προκύπτει από το άθροισμα των μονάδων όλων των παρόντων μελών των συμβουλίων. Μετά το πέρας της προφορικής συνέντευξης όλων των υποψηφίων, τα Α.Π.Υ.Σ.Π.Ε. και Α.Π.Υ.Σ.Δ.Ε. καταρτίζουν τον οριστικό αξιολογικό πίνακα βάσει των συνολικών αξιολογικών μονάδων του κάθε υποψηφίου. Το σύνολο των αξιολογικών μονάδων προκύπτει από το άθροισμα όλων των μονάδων στα επιμέρους κριτήρια της παρ. 1 του άρθρου 23. Υποψήφιοι που δεν προσέρχονται στη συνέντευξη αποκλείονται από την επιλογή. Σε περίπτωση συγκέντρωσης συνολικά ίσου αριθμού μονάδων, προηγείται στον οριστικό αξιολογικό πίνακα ο υποψήφιος που συγκεντρώνει περισσότερες μονάδες στα κριτήρια κατά τη σειρά που αναφέρονται στην παρ. 1 του άρθρου 23.
Ο οριστικός αξιολογικός πίνακας επιλογής μελών των Π.Ο. των Κ.Κ. της οικείας Περιφερειακής Διεύθυνσης Εκπαίδευσης επικυρώνεται από τον Περιφερειακό Διευθυντή Εκπαίδευσης, ύστερα από έλεγχο νομιμότητας. Ο τελικός αξιολογικός πίνακας, ύστερα από την επικύρωσή του, αναρτάται αυθημερόν στην ιστοσελίδα της οικείας Περιφερειακής Διεύθυνσης Εκπαίδευσης και ισχύει για το χρονικό διάστημα μέχρι την ολοκλήρωση της διαδικασίας επιλογής και τοποθέτησης των επόμενων μελών των Π.Ο..
Ο Περιφερειακός Διευθυντής Εκπαίδευσης, μετά την κύρωση του τελικού ενιαίου αξιολογικού πίνακα, καλεί τους εγγεγραμμένους σε αυτόν να υποβάλουν δήλωση με τη σειρά προτίμησης για την τοποθέτηση στα Κ.Κ. της οικείας Περιφερειακής Διεύθυνσης Εκπαίδευσης, εντός αποκλειστικής προθεσμίας δύο (2) ημερών από την ανάρτηση του πίνακα στην ιστοσελίδα της οικείας Περιφερειακής Διεύθυνσης Εκπαίδευσης. Υποψήφιοι που δεν υποβάλλουν δήλωση προτίμησης διαγράφονται από τον πίνακα.
Όπου στις διατάξεις του παρόντος προβλέπεται η κατάρτιση πίνακα υποψηφίων μελών των Π.Ο. των Κ.Κ., ο πίνακας αυτός καταρτίζεται ενιαία για τους υποψήφιους εκπαιδευτικούς της πρωτοβάθμιας και της δευτεροβάθμιας εκπαίδευσης. Ως προϊστάμενος του Κ.Κ. ορίζεται ο πρώτος στον αξιολογικό πίνακα κατάταξης, με απόφαση του οικείου Περιφερειακού Διευθυντή.
Οι εγγεγραμμένοι στους τελικούς αξιολογικούς πίνακες επιλογής αποσπώνται και τοποθετούνται σε Κ.Κ., ως μέλη της Π.Ο., με απόφαση του οικείου Περιφερειακού Διευθυντή Εκπαίδευσης, σύμφωνα με το άρθρο 21 και βάσει της σειράς κατάταξής τους και των δηλώσεων προτίμησης. Αν μετά τις τοποθετήσεις κατά το προηγούμενο εδάφιο δεν συμπληρωθεί ο αριθμός μελών Π.Ο. ορισμένου Κ.Κ. της Περιφερειακής Διεύθυνσης Εκπαίδευσης, με πρόσκληση του Περιφερειακού Διευθυντή Εκπαίδευσης, καλούνται οι εγγεγραμμένοι στον τελικό αξιολογικό πίνακα επιλογής να υποβάλουν νέα δήλωση προτίμησης για τις θέσεις που απομένουν κενές. Η τοποθέτηση γίνεται κατά τη σειρά των συνολικών μονάδων αποτίμησης και με βάση τις νέες προτιμήσεις που έχουν δηλωθεί. Σε περίπτωση έλλειψης υποψηφίων ή εξάντλησης του πίνακα, οι σχετικές λειτουργικές ανάγκες καλύπτονται έως τη λήξη του σχολικού έτους με την απόσπαση και τοποθέτηση σε κάθε Κ.Κ. του ελλείποντος αριθμού εκπαιδευτικών, οι οποίοι διαθέτουν διδακτική υπηρεσία οκτώ (8) τουλάχιστον ετών στην πρωτοβάθμια ή/ και δευτεροβάθμια εκπαίδευση, εκ των οποίων τα τέσσερα (4) τουλάχιστον έτη έχουν διανυθεί στην οικεία βαθμίδα εκπαίδευσης. Η απόσπαση πραγματοποιείται με απόφαση του Περιφερειακού Διευθυντή Εκπαίδευσης, ύστερα από πρόσκληση εκδήλωσης ενδιαφέροντος που εκδίδεται από τον ίδιο και αίτηση των ενδιαφερόμενων εκπαιδευτικών, καθώς και πρόταση των Α.Π.Υ.Σ.Π.Ε. και Α.Π.Υ.Σ.Δ.Ε. που διατυπώνεται σε κοινή συνεδρίαση των δύο συμβουλίων, σύμφωνα με την παρ. 1 του άρθρου 25. Κατά τη λήξη του σχολικού έτους εκδίδεται νέα προκήρυξη για την επιλογή και τοποθέτηση των μελών των Π.Ο. των Κ.Κ. για το υπόλοιπο της θητείας και, εφόσον η σχετική διαδικασία αποβεί άγονη, επαναλαμβάνεται η διαδικασία των επόμενων εδαφίων. Η επιλογή και τοποθέτηση των μελών της Π.Ο. των Κ.Κ. γίνεται για τετραετή θητεία, η οποία ξεκινά με την τοποθέτησή τους και λήγει την 31η Ιουλίου του τέταρτου έτους που ακολουθεί μετά την επιλογή τους. Όσοι τοποθετούνται ως μέλη της Π.Ο. των Κ.Κ. διαγράφονται, μετά την έκδοση της απόφασης τοποθέτησης, από τον οικείο πίνακα επιλογής. Ομοίως διαγράφονται από τον οικείο πίνακα επιλογής υποψήφιοι που δεν αναλαμβάνουν υπηρεσία εντός τριών (3) ημερών από την τοποθέτησή τους.
Περιφερειακός/ή Διευθυντής/ντρια Εκπαίδευσης
Έκδοση προκήρυξης για την στελέχωση της Παιδαγωγικής Ομάδας του Κέντρου Καινοτομίας
Έκδοση πιστοποιητικών υπηρεσιακών μεταβολών των αιτησάντων
Κατάρτιση οριστικού αξιολογικού πίνακα υποψήφιων